《贺新郎五十八首 其九》
清代·蒋士铨

蜡泪销残炬。卷秋篷、两舟离合，罗孚风雨。晓角霜天吹冷月，高唱大江东去。

老荡子、惟吾与汝，凤泊鸾飘多少恨，诉穷愁、吟到伤心处。

诗一卷、奈何许。

重趼又曳公车履。欢年年成河客泪，经天东注。君是秦嘉秋梦远，记得喁喁私语。

漫分别、英雄儿女。阅世绕知同调少，对佳人、也算神仙侣。

谁忍听、捣衣杵。

作者简介：蒋士铨（1725—1784）清代戏曲家，文学家。字心馀、苕生，号藏园，又号清容居士，晚号定甫。铅山（今属江西）人。乾隆二十二年进士，官翰林院编修。乾隆二十九年辞官后主持蕺山、崇文、安定三书院讲席。精通戏曲，工诗古文，与袁枚、赵翼合称江右三大家。士铨所著《忠雅堂诗集》存诗二千五百六十九首，存于稿本的未刊诗达数千首，其戏曲创作存《红雪楼九种曲》等四十九种。